****

**REPUBLIKA HRVATSKA**

**ZADARSKA ŽUPANIJA**

** OPĆINA PRIVLAKA**

Ivana Pavla II 46, 23233 PRIVLAKA

KLASA: 550-01/19-01/01

URBROJ: 2198/28-02-19-1

Privlaka, 05. prosinca 2019. godine

Na temelju članka 37. točka 4. Zakona o proračunu (NN broj 87/08, 136 /12 i 15/15 ) i članka 46. Statuta općine Privlaka (Službeni glasnik Zadarske županije broj 14/09, 14/11, 10/13 i 05/18) Općinski načelnik Općine Privlaka dana 05. prosinca 2019. godine dostavlja Općinskom vijeću Općine Privlaka

**PRIJEDLOG PROGRAMA**

**javnih potreba socijalne skrbi Općine Privlaka za 2020. godini**

 **Članak 1.**

Ovim programom potreba socijalne skrbi za 2020. godinu raspoređuju se sredstva za ostvarivanje prava iz socijalne skrbi na području Općine Privlaka, a nastoji se povećati opći životni standard svih građana prvenstveno onih socijalno ugroženih i njihovih obitelji, odnosno pomoći pojedincima i obitelji kojima su zbog različitih uzroka potrebne takve pomoći.

Programom javnih potreba socijalne skrbi općina Privlaka pomaže u podmirivanju osnovnih životnih potreba socijalno ugroženih, nemoćnih i drugih osoba koje one same ili uz pomoć članova obitelji ne mogu zadovoljiti, te također Udruženjima građana i društvenim organizacijama koje u svom programu njeguju slične aktivnosti.

**Članak 2.**

Sredstva za program socijalne skrbi u Proračunu Općine Privlaka za 2020. godinu predviđena su u ukupnom iznosu od 520.200,00 kn, a financirat će se slijedeći oblici pomoći građanima i obiteljima:

* jednokratna novčana pomoć građanima i obiteljima 50.000,00 kn
* jednokratna novčana pomoć za novorođeno dijete 150.000,00 kn
* tekuće donacije građanima 5.000,00 kn
* tekuće donacije zdravstvenim organizacijama 10.000,00 kn
* pomoć osobama sa invaliditetom 7.200,00 kn
* sufinanciranje prijevoza učenika srednjih škola 25.000,00 kn
* stipendije studentima 150.000,00 kn
* sufinanciranje nabavke udžbenika 100.000,00 kn
* pomoć obiteljima i kućanstvima za ogrjev 3.000,00 kn
* kapitalna donacija zdrav. neprof. organizacijama 10.000,00 kn
* kapitalna donacija Opća bolnica Zadar 10.000,00 kn

**Članak 3.**

Programom javnih potreba socijalne skrbi u Općini Privlaka za 2020. godinu financirat će se slijedeća Udruženja građana i društvenih organizacija koje u svom programu njeguju socijalne aktivnosti:

* DDK aktiv Privlaka 15.000,00 kn

**Članak 4.**

Ovaj Program objavit će se u „Službenom glasniku Zadarske županije“, a stupa na snagu 01. siječnja 2020. godine.

OPĆINSKI NAČELNIK OPĆINE PRIVLAKA

 Gašpar Begonja dipl. ing.

*OBRAZLOŽENJE:*

Člankom 117. Zakona o socijalnoj skrbi (''Narodne novine [157/13](http://www.zakon.hr/cms.htm?id=1675), [152/14](http://www.zakon.hr/cms.htm?id=1677), [99/15](http://www.zakon.hr/cms.htm?id=12780), 52/16, 16/17) propisano je da su jedinice lokalne samouprave dužne osigurati sredstava za obavljanje djelatnosti socijalne skrbi u skladu sa mrežom socijalnih usluga na svom području. Istim člankom je propisano da jedinice lokalne samouprave mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je to utvrđeno Zakonom, na način propisan općim aktom, ako u svom proračunu imaju osigurana sredstva.

Općina Privlaka Programom javnih potreba socijalne skrbi za 2019. godinu pomaže podmirivanju osnovnih životnih potreba socijalno ugroženih, nemoćnih i drugih osoba koje one same ili uz pomoć članova obitelji ne mogu zadovoljiti, te pomoć Udruženjima građana i društvenim organizacijama koje u svom programu naročito njeguju slične aktivnosti.

Financijska sredstva za Program javnih potreba socijalne skrbi Općina Privlaka planira u Proračunu za 2019. godinu u iznosu od 440.000,00 kn.

Socijalno ugroženim građanima i obiteljima na području Općine Privlaka pruža se jednokratna novčana pomoć u novcu sukladno Pravilnikom o utvrđivanju kriterija za ostvarivanje prava na jednokratnu pomoć. Jednokratna novčana pomoć za novorođeno dijete roditeljima koji imaju prebivalište na području Općine Privlaka isplaćuje se sukladno Odluci općinskog vijeća o isplati jednokratne novčane pomoći za novorođeno dijete.

U suradnji sa Općinom Privlaka DDK Aktiv Privlaka tijekom godine organizira akcije dobrovoljnog darivanja krvi, vrši animaciju građana za ovaj humanitarni čin.